Aalborg Stiftstidende, 1827-06-14
Da han paa samme Tid øvede sig i Comptoirvidenskaber, saa erholdt han en meget fordeelagtig Ansættelse i et Vexeleerhuus i Hannover, hvor han opholdt sig flere Aar og ved Flid og Sparsommelighed samlede sig en lille Kapital. Ved sin Tilbagekomst til Frankfurt giftede han sig og grundede det endnu bestaaende Vexeleerhuus. J kort Tid forskaffede hans Vindskibelighed, Kundskaber og Redelighed ham Credit og Tillid. En væsentlig Udvidelse af hans Virkekreds erholdt han, da Landgreven af Hessen, der ved Jndkjøb af gamle Mynter først havde lært at kjende ham, som en tilforladelig og brugbar Forretningsmand, i Aaret 1801 udnævnte ham til sin Hofagent, i hvilken Egenskab han viste Landgreven af Hessen, som siden blev Kurfyrste, betydelige Tjenester. Det lykkedes ham iblandt andet, da Kurfyrsten i Aaret 1806, ved den Franske Armees Nærmelse, maatte flygte fra sit Land, og dennes meget store Privatformue nær var bleven et Bytte for Napoleon, at redde en betydelig Deel af samme ved Mod og Klogskab, omendskjønt ikke uden personlig Fare, denne bestyrede han nu samvittighedsfuld for Kurfyrstens Regning. Paa denne Tid begyndte da ogsaa den første større Udvidelse af Husets Forretninger ved det Statslaan, som Rothschild, sluttede med det kongelige Danske Hof, til et Beløb af 10 Millioner. J Aaret 1812 døde den gamle Rothschild. Kun til almindelig Oversigt over Husets Omfang maa bemærkes, at i et Tidsrum af 12 Aar er, ved dette Huses Mægling, paa de Europæiske Souveræners Regning, omtrent 1200 Millioner Gylden, overtagne deels som Laan, deels som Subsidie-Betaling, hvoraf omtrent 500 Millioner for England, 120 for Østerrig, 100 for Prøisen, 200 for Frankrig, 120 for Neapel, 80 for Rusland, 30 for Brasilien og 12 for nogle smaae Tyske Hoffer - uden dog at beregne de, til et Beløb af flere hundrede Millioner, til de forbundne Hoffer udbetalte Franske Krigs-Erstattelses=Penge, heller ikke de mangehaande forbigaaende Forretninger, som de have udført paa forskellige Regeringers Anmodninger, og hvis Beløb i det Hele uden Tvivl endnu meget overstiger de fornævnte Summer. De Herrer v. Rothschilds Fortjenester ere offentligen erkjendte af flere Hoffer. Foruden forskellige dem tildeelte Ordenstegn, bleve alle Brødre allerede i Aaret 1813 udnævnte til kongelige Prøisiske Commerceraader; 1815 til Kurhessiske Finants raader og af den nuværende Kurfyrste til Geheime-Finants raader. Keiseren af Østerrig ophøiede dem i Adelstanden, og gjorde dem 1822 til Østerrigske Friherrer. Desforuden blev 1820 den i London etablerede Broder udnævnt til kejserlig kongelig Konsul og 2 Aar efter til Generalkonsul sammesteds, ligesom og 1822 den, der forestaaer Pariser Huset til Generalkonsul i Paris. Brødrene Rothschilds Opholdsteder ere for nærværende Tid følgende: Amschel eller Anselm, den ældste Broder, fød den 12te Juni 1773, lever som Chef for Stammehuset i Frankfurt am Main; Salomon, den 2den Broder, fød den 9de Septbr. 1774, har siden 1816 afvexlende opholdt sig i Berlin og i Vien, dog for det meste i sidstnævnte Hovedstad. Nathan, den 3die Broder, fød den 16de Septbr. 1777, en Mand der ved sit skarpe Forretningsblik og sine vigtige Tjenester har erhvervet sig de første Engelske Statsmænds Tillid, lever siden 1798 i London. Karl, den 4de Broder, fød den 24de April 1788, har siden 1821 sit Ophold i Neapel. Jacob, den yngste Broder, fød den 15de Mai 1792, gift med en Datter af den anden Broder, en af sin Tids elskværdigste Damer, lever fra 1812 af i Paris. Grillparzers Tale ved Beethovens Baare.